Diari Oficial de la Generalitat Valenciana


Sumari del DOGV 3901, del 20-12-2000 (2000/10227)

Informació pública de l'alternativa tècnica del programa d'actuació integrada de la unitat d'actuació número 18 del Pla General Municipal d'Ordenació d'Alacant.
----------------------------------------------------------------------------------------------------------------------------------------------------------------

### Dades del document

Número de DOGV
:   3901

Data del DOGV
:   20-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10611


Organisme emissor
:   Ajuntament d'Alacant

Tipus de document
:   Anunci

Informació pública de l'alternativa tècnica del programa d'actuació integrada de la unitat d'actuació número 18 del Pla General Municipal d'Ordenació d'Alacant. [2000/Q10289]
  
L'Alcaldia Presidència i, en nom seu, el regidor delegat d'Urbanisme, amb data 4 de desembre de 2000, ha dictat un decret mitjançant el qual resol:
  
Sotmetre a informació pública, pel termini de 20 dies, comptadors des de l'endemà de la publicació d'aquest edicte en el Diari Oficial de la Generalitat Valenciana, l'alternativa tècnica del programa d'actuació integrada de la unitat d'actuació número 18 del Pla General Municipal d'Ordenació d'Alacant, promoguda per l'agrupació d'interés urbanístic de la unitat d'actuació número 18 del Pla General Municipal d'Ordenació d'Alacant, i incorporar a aquest procediment l'alternativa tècnica de programa d'actuació integrada presentada per Gestión y Promoción Espaiverd, SL, per a la mateixa unitat d'execució, que també se sotmet a informació pública. El procediment instat per aquesta darrera mercantil i anunciat en el Diari Oficial de la Generalitat Valenciana número 3.884, de data 23 de novembre de 2000, roman sense efecte.
  
La documentació presentada per l'agrupació d'interés urbanístic consta de memòria de programa, projecte d'urbanització i estatuts i acords socials de l'agrupació, que també se sotmeten a informació pública.
  
La mercantil Gestión y Promoción Espaiverd, SL, ha presentat una sol·licitud de cèdula d'urbanització, memòria de programa i avantprojecte d'urbanització.
  
L'àmbit proposat és la unitat d'actuació número 18 del Pla General Municipal d'Ordenació d'Alacant, emplaçada entre la via Parc, la línia de ferrocarril i una superfície de sòl urbà consolidat per edificacions existents, que confronta amb el carrer de Flora de España.
  
L'expedient es podrà examinar a l'Oficina Municipal d'Informació Urbanística (Servei d'Urbanisme i Medi Ambient, carrer de Sant Nicolau, 2), i durant el termini indicat, podran presentar-se al·legacions i alternatives tècniques al Registre General d'aquest ajuntament.
  
Durant els cinc dies següents al venciment del termini anterior, les persones interessades podran presentar les proposicions juridicoeconòmiques que més els convinguen al Registre General, en plica tancada i amb la documentació que s'assenyala als apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Una còpia de la instància que acompanye a aquesta documentació s'haurà de lliurar al Departament de Planejament Urbanístic en el moment de la presentació.
  
L'acte d'obertura de pliques tindrà lloc al Servei d'Urbanisme (carrer de Jordi Juan, 1, 4.ª planta), a les 10.00 hores de la data hàbil següent a la conclusió del termini per a presentar-les. Durant els 10 dies següents al d'obertures de pliques, podran ser objecte de consulta i al·legacions totes les actuacions de l'expedient.
  
Cosa que es publica perquè se'n prenga coneixement, de conformitat amb el que s'estableix en l'article 46 de la Llei Reguladora de l'Activitat Urbanística.